הוועדה המסדרת, כנסת 25, פרוטוקול מספר 12, 2022-12-19 00:00

יואב קיש: אני פותח את הדיון

יואב קיש:  נושא הדיון הוא החלפת סגן יושב-ראש זמני מטעם סיעת ש"ס

יואב קיש:  יש מכתב התפטרות שלו כסגן היושב-ראש שהוגש היום בסביבות השעה 15:00 , לדעתי

יואב קיש:  זה חשוב כי ההצעה נכנסת לתוקף 48 שעות לאחר שכתב ההתפטרות הוגש ליושב-ראש הכנסת

יואב קיש:  מוצע כי עם כניסת ההתפטרות לתוקף, יכהן חבר הכנסת אוריאל בוסו כסגן זמני ליושב-ראש הכנסת

יואב קיש:  כהונתו תסתיים עם בחירת סגנים קבועים ליושב-ראש הכנסת

מיכאל מלכיאלי: אני חושב שכדאי לדבר על המסורת והמורשת שמרגי השאיר לנו

שמחה רוטמן: אני מבקש, זה נושא חוקתי מאוד מורכב, מה שמבקשים מאיתנו לדון בו היום

יואב קיש: חברים, בעיקרון אני יכול להגיד לכם שדיברתי גם עם נציגי האופוזיציה וההצעה הזו תואמה איתם, לפחות לגבי הדיון במליאת הוועדה, לא במליאה ועוד נצטרך לראות מה עושים עם זה

יואב קיש:  זה העניין

יואב קיש:  מישהו רוצה להתייחס לדיון?     

מיכאל מלכיאלי: לא חייבים

יבגני סובה: לדיון הזה?     

יואב קיש: כן, לנושא הזה

יואב קיש:  אתם יודעים מה, בואו נגמור את ההצבעה ואתן לכם קצת לדבר, אם אתם רוצים

עאידה תומא סלימאן: כן

יואב קיש: מי בעד ההצעה, שירים את ידו

- דדון: 5 בעד

יואב קיש: מי נגד? מי נמנע

אפרת רייטן: אנחנו נמנעים

אפרת רייטן: בעד ההצעה – 5 

אפרת רייטן: נמנעים – 2 

יואב קיש: ההצעה התקבלה

יואב קיש:  תודה

שמחה רוטמן: רביזיה

יואב קיש: עזוב רביזיה

שמחה רוטמן: פותח את זה עד המליאה כדי שלא ישגעו אותך

שמחה רוטמן:  סמוך עליי

אפרת רייטן: רביזיה

אפרת רייטן:      יש לי שאלה

אפרת רייטן:  למיטב הבנתי - -     

יואב קיש: רגע

יואב קיש:  סיימנו את הנושא

יואב קיש:  הצבענו

יואב קיש:  עכשיו זכות הדיבור שלך אחרי ההצבעה

אפרת רייטן: - - להבנתי החלפת סגן יו"ר כנסת דורשת הצבעה במליאה

יואב קיש: מדויק

אפרת רייטן: ולכן השאלה שלנו היא - - -     

יואב קיש: מתי

אפרת רייטן: נכון

יבגני סובה: האם חייבים גם לעשות דיון?     

אפרת רייטן: אני חושבת על כמה הסתייגויות, אבל אתה יודע שאני מאוד מאוד מחבבת את הרב - - -     

מיכאל מלכיאלי: הנוהג הוא שלא מגישים על זה פיליבסטר כי זה כאילו מראה אי-אמון - - -     

אפרת רייטן: לכן אנחנו גם לא נצביע נגד

אפרת רייטן:  אתה יודע את זה היטב

מיכאל מלכיאלי: כמפלגה שומרת מסורת, אני מצה מכם לשמור על המסורת

אפרת רייטן: אל תדאג

אפרת רייטן:  אתה מזכיר את זה ליו"ר הוועדה

יואב קיש: אני לא יודע אם זה באופן מפתיע או לא מפתיע, כל מה שאמרו חברי הכנסת מהאופוזיציה נכון

יואב קיש:  אנחנו נקיים דיון במליאה - - -     

יבגני סובה: תרשמו את זה בפרוטוקול, שיואב קיש מסכים עם האופוזיציה

יואב קיש: אמרתי, אני לא יודע אם זה מפתיע או לא מפתיע, אבל זה נכון

יואב קיש:  הנושא גם יעלה להצבעה במליאה

יואב קיש:  כמו שאמר חברי מלכיאלי, אנחנו ננסה להגיע בהסכמות לאירוע הזה ולא לייצר סביבו איזו דרמה של פיליבסטר - -     

אפרת רייטן: אני מסכימה

יואב קיש: - - כמו שקרה פה, בעצם כמו שעשינו עכשיו

יואב קיש:  מרגי ביקש להתחלף ואנחנו מכבדים את בקשתו

עאידה תומא סלימאן: אני אומרת למה לא לייצר - - -     

יואב קיש: יש דברים של הבית הזה שאפר לפעמים להתנהג גם קצת - - -     

אפרת רייטן: כן, כשזה גם פרסונלי

עאידה תומא סלימאן: אני מבקשת שתסביר את זה גם כן לחלקים האחרים בליכוד

מיכאל מלכיאלי: הוא מנסה כל הזמן

יואב קיש: יש לנו עוד קצת זמן – האם מישהו רוצה? כן, חבר הכנסת יבגני, זכות הדיבור שלך

יבגני סובה: רק רציתי להגיד חג חנוכה שמח לעם ישראל

יואב קיש: חנוכה שמח

יבגני סובה: לכוחות הביטחון, לחיילים ששומרים עלינו, לכל העולים שמגיעים אלינו – קלטנו 70,000 עולים בשנה האחרונה

יואב קיש: כולל הנכדים, הלא נכדים, כולם

יבגני סובה: אני שמעתי דווקא דברים מעודדים היום מכיוונו של הליכוד

יבגני סובה:  אם כבר נגעת בזה, אז אני שמח שאתם הפנמתם את המשמעות של העלייה, כך לפחות על-פי הפרסומים

יבגני סובה:  כשנראה את ההסכמים הקואליציוניים, אני מתחייב פה שאם זה לא יכנס להסכם הקואליציוני, אני הראשון שאגי כל הכבוד שאתם התעקשתם ולא נתתם לדבר הזה לצאת מגבולות הדמיון והגזרה

יואב קיש: אני חייב לומר לך שיש כל-כך הרבה פרסומים תלושים מהמציאות, שבינם לבין ההסכמים הקואליציוניים אין שום קשר ולו הזוי

אפרת רייטן: אז אולי תכחיש את זה, חבר הכנסת קיש, לפרוטוקול

יואב קיש: אז באמירה אופטימית זו נגיד שלום לכולם וחד שמח לכל עם ישראל

יואב קיש:  אני נועל את הישיבה

יואב קיש:  תודה